ZIGA พุ่งแรง 16% วอลุ่มทะลัก ลุ้นกำไร Q3 โตกระฉูด รับราคาเหล็กพุ่ง
ZIGA พุ่งแรง 16% วอลุ่มทะลัก ลุ้นกำไร Q3 โตกระฉูด รับราคาเหล็กพุ่ง ล่าสุด ณ เวลา 11.15 น. ราคาอยู่ที่ 7.30 บาท บวก 1.00 บาท หรือ 15.87% สูงสุดที่ 7.45 บาท ต่ำสุดที่ 6.30 บาท มูลค่าซื้อขายที่ 1.31 พันล้านบาท โบรกฯ แนะ “ซื้อ” ชูเป้า 8 บาท
6 ก.ย. 2560

ผู้สื่อข่าวรายงานว่า ราคาหุ้นบริษัท ซิก้า อินโนเวชั่น จำกัด (มหาชน) หรือ ZIGA ณ เวลา 11.15 น. ราคาอยู่ที่ 7.30 บาท บวก 1.00 บาท หรือ 15.87% สูงสุดที่ 7.45 บาท ต่ำสุดที่ 6.30 บาท มูลค่าซื้อขายที่ 1.31 พันล้านบาท

ด้าน บล.เออีซี ระบุในบทวิเคราะห์ แนะนำ “ซื้อ” ราคาเป้าหมาย 8 บาท/หุ้น โดยมองว่าช่วงไตรมาส 3/60 คาดกำไรโตจากไตรมาสก่อน จากความต้องการเหล็ก Pre-Zinc ที่มีแนวโน้มขยายตัวดี หลังราคาเหล็กในประเทศเพิ่มสูงขึ้น ประกอบกับมีคำสั่งซื้อจากลูกค้าที่เลื่อนมาจากช่วงไตรมาส 2/60 เนื่องจากฤดูฝนมาเร็วกว่าปกติหนุนให้ทั้งปี 60 คาดมีกำไรสุทธิ 291.2 ลบ. โต 28.8% เมื่อเทียบกับปีก่อน และคาดโตต่อเฉลี่ยปีละ 20.5% ในปี 61-62 จากแผนลงทุนโครงสร้างพื้นฐานภาครัฐและการขยายกำลังผลิตต่อเนื่อง